Edward Fox
Edward Charles Morrice Fox, OBE (Chelsea, 13 april 1937) is in Ingelsk toaniel-, film- en telefyzjeakteur. Hy wurdt faken typearre as in klassike Brit út de hegere klasse (upper class), spilet op toaniel en yn de film dan ek typyske gentlemen-rollen.

Karriêre 
Fox makke wierskynlik yn 1958 syn teaterdebút, en wie yn 1963 foar 't earst yn in film te sjen. Ein 60er-, begjin 70er jierren hie er rollen yn Britske films sa as Oh! What a Lovely War (1969), Battle of Britain (1969) en The Go-Between (1970), mar hy makke wier namme mei syn optreden yn The Day of the Jackal út 1973. Fan doe ôf waard er faak foar films frege sa as A Bridge Too Far (1977) en Force 10 from Navarone (1978), mei Robert Shaw en Harrison Ford. Yn 1982 hie Fox de rol fan brigadier-generaal Reginald Dyer yn de film Gandhi, dy't ferantwurdlik wie foar de Slachting fan Amritsar yn Yndia. Dêrnei wie Fox noch 'M' yn de James Bond-film Never Say Never Again, en mei Laurence Olivier siet er yn The Bounty (1984) en Wild Geese II (1985).

Yn 2002 wie er te sjen yn The Importance of Being Earnest en Nicholas Nickleby, en yn 2004 yn Stage Beauty. 

Yn 2003 krige Fox de OBE.

Priveelibben 
Fox hat taw kear troud west, mei aktrises Tracy Reed (1958-1961) en Joanna David (sûnt july 2004, nei in lange ferhâlding). Hy hat by Reed in dochter, Lucy, en krige mei David twa bern: aktrise Emilia Fox en Freddie Fox.

Filmografy 
In kar út tsientallen films:
 1969 - Battle of Britain - Pilot Officer Archie
 1970 - The Go-Between - Hugh Trimingham
 1973 - The Day of the Jackal - The Jackal
 1977 - A Bridge Too Far - Lt. Gen. Brian G. Horrocks
 1977 - The Duellists - Kolonel
 1977 - Soldaat van Oranje - Kolonel Rafelli
 1978 - Force 10 from Navarone - Sgt. Dusty Miller
 1979 - The Cat and the Canary - Hendricks
 1980 - The Mirror Crack'd - Inspekteur Dermot Craddock
 1982 - Gandhi - Generaal Reginald Dyer
 1983 - Never Say Never Again - M
 1984 - The Bounty - Kaptein Greetham
 1985 - Wild Geese II - Alex Faulkner
 1986 - Shaka Zulu - Lt. Francis Farewell
 1989 - Return from the River Kwai - Majoar Benford
 1991 - Robin Hood - Prins John
 1998 - Lost in Space - Sakeman
 2001 - All the Queen's Men - Aitken
 2002 - The Importance of Being Earnest - Lane, Algy's Butler
 2002 - Nicholas Nickleby - Sir Mulberry Hawk
 2004 - Stage Beauty - Sir Edward Hyde
 2005 - Lassie - Hulton
 2007 - Oliver Twist'' - Mr Brownlow
 2017 - Taboo (telefyzjerige)

Keppeling om utens 
 Edward Fox by Ynternet Film Feitebank.

Ingelsk toanielakteur
Ingelsk telefyzje-akteur
Ingelsk filmakteur
Persoan berne yn 1937